Ein av størstu íløgunum hjá SEV seinastu árini er vindmyllulundin í Húsahaga, men tann íløgan er einki at sammeta við stóru ætlanirnar komandi árini. Vindmyllulundin kostaði 102 milliónir krónur, afturímóti 1,7 milliardum krónum, sum skulu brúkast næstu fimm árini. Gamlir motorar Størsta einstaka íløgan er útbyggingin av oljurikna verkinum á Sundi, sum fer at kosta 800 milliónir krónur. Longu tá eg byrjaði í starvinum í 2008, tosaðu vit um at skifta motorarnir. Hetta er vorðið útsett, millum annað tí vit máttu byggja út í Suðuroynni fyrst í sambandi við at Varðin Pelagic kom. Men nú kunnu vit ikki bíða meira, sigur Hákun Djurhuus. -Vit kundu hugsað at selt bygningin, og bygt nýtt. Her hendir jú nógv nýtt í Marknagili, so tað kundi verið ein marknaður. Men henda ætlanin er ikki líka átroðkandi sum fleiri av hinum. Vit vit sleppa bara ikki undan størsta partinum av íløgunum, um eftirspurnignurin eftir orku skal nøktast og veitingartrygdin vera í lagi, sigur Hákun Djurhuus. Millum stóru íløgurnar, sum leggja trýst á Sev, er Pelagos í Fuglafirði, byggingin av virki hjá Bakkafrost í Runavík og smoltstøð í Klaksvík. Grønt lyfti Og so kemur alt tað grøna og ynskið um at øll øll orka í 2030 er grøn. Hetta er tó ikki ein ætlan sum SEV bara kann gera, tí talan er um útboð, sum SEV má vinna fyri at gera íløguna–tí kannar og fyrireikar SEV seg í løtuni til hetta. Talan er tó um annað enn bert vind, tí SEV hyggur eisini eftur íløgum í aðrar orkukeldur, millum annað sólorku og sjóvarfall, umframt at ein skipan skal kannast við eini pumpuskipan í Vestmanna, so vatnið frá vatnorkuni kann endurnýtast. Til hetta hevur SEV sett 64 milliónir krónur av. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg